
Lawatan Kerja 
YBhg. Datuk KSU 
ke Padang Terbang Bario 


Pengangkutan Mampan Nadi Pembangunan Negara 
Sustainable Transport the Heart Of National Development 


Majlis Sidang Media Projek MRT 3 Laluan Lingkaran 


15 MAC 2022 - Menteri Pengangkutan, YB Datuk Seri Ir. Dr. Wee Ka Siong telah mempengerusikan majlis Sidang Media Projek 
MRT 3 Laluan Lingkaran yang turut disertai oleh YBhg. Datuk Mohd Zarif Hashim, Ketua Pegawai Eksekutif MRT Corp, Encik 
Mohd Zain Md Taha, Ketua Pegawai Operasi KTMB, YBhg. Datuk Seri Darwis Abdul Razak, Ketua Pegawai Eksekutif Malaysia Rail 
Link dan Encik Mohd Azharuddin Mat Sah, Presiden serta Ketua Pegawai Eksekutif Kumpulan Prasarana Malaysia Berhad. 


Pada 4 Mac 2022 yang lalu, pihak Kerajaan telah mengumumkan bahawa Projek MRT 3 Laluan Lingkaran diberi kelulusan untuk 
diteruskan. Mass Rapid Transit Corporation Sdn Bhd (MRT Corp) telah diberi mandat oleh Kerajaan untuk melaksanakan projek 
ini sebagai pemaju projek dan pemilik asset. 


MRT3 ini akan melibatkan pembinaan jajaran keretapi 51km yang melingkari pinggiran bandaraya Kuala Lumpur. Ia terdiri 
daripada jajaran bertingkat sepanjang 40km dan jajaran bawah tanah sepanjang lebih kurang 11km. 


MRT 3 Laluan Lingkaran merupakan laluan yang amat penting untuk melengkapkan Rangkaian Transit Bersepadu Lembah 
Klang. Ia akan meningkatkan kesalinghubungan ataupun connectivity melalui sepuluh (10) stesen pertukaran dengan lapan 
laluan rel transit yang sedia ada. Fasa pertama Projek MRT 3 dijangka dibuka pada tahun 2028 dan seluruh laluan akan dibuka 
pada tahun 2030. 

Sidang Media Fasa Kedua Perkongsian Penggerak Utama 
(Prime Mover) Untuk Menarik Semi-Treler Dalam Kumpulan 
Syarikat Berkuatkuasa Pada 5 Mei 2022 


21 APRIL 2022 - Satu sesi sidang media telah diadakan oleh YB Datuk Seri Ir. Dr. Wee Ka Siong, Menteri Pengangkutan Malaysia 
bertempat di Aras 10, Kementerian Pengangkutan Malaysia (MOT) berkenaan dengan Fasa Kedua Perkongsian Penggerak 
Utama (Prime Mover) Untuk Menarik Semi-Treler Dalam Kumpulan Syarikat Berkuatkuasa pada 5 Mei 2022. 


Pelaksanaan polisi baharu ini memperincikan kebenaran perkongsian prime mover dan semi-treler diperluaskan juga kepada 
jenis luton/kotak dan kargo am. Polisi baharu yang dilaksanakan oleh MOT adalah berdasarkan semakan yang dilaksanakan 
secara berterusan bagi memastikan peraturan sedia ada selari dengan perkembangan bersama dan menyumbang kepada 
peningkatan kecekapannya. Semakan ini dilaksanakan melalui Pasukan Petugas Logistik Kebangsaan (NLTF) dan selaras 
dengan peruntukan Dasar Negara bagi Amalan Baik Peraturan. 


Turut hadir dalam sesi ini ialah YBhg. Dato' Normah Osman, Timbalan Ketua Setiausaha (Dasar), YBrs. Encik Wan Mohd Asraf 
Wan Salleh, Setiausaha Bahagian Pengangkutan Darat MOT, YBrs. Dr. Rosbi Abd. Rahman, Setiausaha Bahagian Perancangan 
Strategik dan Antarabangsa MOT serta YBhg. Datuk Azlan Shah bin Al Bakri, Ketua Pengarah, Agensi Pengangkutan Awam 
Darat (APAD). Untuk maklumat lanjut berkenaan syarat-syarat perlaksanaan polisi baharu ini, layari https://bit.ly/3MpYiUp 

Sidang Media Berkenaan Dengan Larangan Penggunaan 
Kenderaan Mikromobiliti Tertentu Di Atas Jalan 


26 APRIL 2022 - YB Datuk Seri Ir. Dr. Wee Ka Siong, Menteri Pengangkutan Malaysia telah mengadakan satu sidang media 
berkenaan dengan “Larangan Penggunaan Kenderaan Mikromobiliti Tertentu Di Atas Jalan” yang turut dihadiri oleh YBrs. 
Profesor Dr. Wong Shaw Voon, Pengerusi Institut Penyelidikan Keselamatan Jalan Raya Malaysia (MIROS) dan YBhg. Dato' Khairil 
Anwar bin Abu Kassim, Ketua Pengarah MIROS. 


Penggunaan kenderaan mikromobiliti di atas jalan adalah membahayakan bukan sahaja kepada pengguna kenderaan 
tersebut, malahan kepada pengguna jalan raya yang lain. Dalam hubungan ini, MOT ingin memaklumkan kepada orang ramai 
bahawa penggunaan kenderaan mikromobiliti tertentu adalah dilarang di atas jalan menerusi pewartaan Kaedah-Kaedah Lalu 
Lintas Jalan (Larangan Penggunaan Kenderaan Mikromobiliti Tertentu) 2021 (“Kaedah”) yang telah berkuatkuasa mulai 17 
Disember 2021. Jenis-jenis kenderaan mikromobiliti tertentu yang dilarang penggunaannya di atas jalan adalah daripada 
perihalan berikut iaitu: 


(i) Moped; 


(ii) Personal Mobiliti Devices termasuk skooter berkuasa 
elektrik, kuasa enjin pembakaran dalaman ataupun kuasa 
manusia; dan 


(iii) Personal Mobiliti Aids (PMA) 


Demi menjamin keselamatan dan kesejahteraan orang ramai 
sebagai pengguna jalan raya, Jabatan Pengangkutan Jalan 
(JPJ) bersama-sama Polis Diraja Malaysia (PDRM) akan mula 
menguatkuasakan perintah larangan ini. Mana-mana orang 
yang didapati menggunakan kenderaan mikromobiliti 
tertentu yang telah dilarang di atas jalan adalah melakukan 
kesalahan dan boleh diambil tindakan di bawah peruntukkan 
Akta Pengangkutan Jalan 1987 (Akta 3331. 

11 Januari 2022 
Majlis Amanat dan Perhimpunan 
Bulanan MOT 


YB Datuk Seri ir, Or. Wee ka 

25 Januari 2022 
Majlis Penyampaian Sumbangan Bantuan 
Kepada Warga MOT 

6 Mac 2022 
Pertandingan Boling Piala Ketua Setiausaha (KSU) Kementerian 
Pengangkutan Malaysia (MOT) 

8 Mac 2022 
Mesyuarat Agung Permulaan Koperasi Kerjasama 
MOT Putrajaya Berhad 


PENGANGKUTAN MALAYSIA 


£ TRANSPURT MALA 


5 dan 11 April 2022 
Program Sempena Bulan Ramadhan 1443H 


Pengagihan Buah Kurma Dan Jus Limau Kasturi Untuk Warga MOT 
Serta Program Agihan Bubur Lambuk 

11 dan 15 April 2022 
Sesi Townhall Ketua Setiausaha Bersama Pegawai 
Pelbagai Skim Perkhidmatan MOT 

22 April 2022 
Majlis Khatam Al-Quran 
Peringkat MOT 


7 Jun 2022 
Majlis Perasmian Mesyuarat Agung Tahunan Kali Ke-31 
Kelab Sukan dan Kebajikan 
Kementerian Pengangkutan (KSKKP) 

Lawatan Kerja ke Tapak Pembinaan Terowong Genting 
Projek Laluan Rel Pantai Timur (ECRL) 


13 JANUARI 2022 - Menteri Pengangkutan, YB Datuk Seri Ir. 
Dr. Wee Ka Siong telah mengadakan lawatan kerja ke Tapak 
Pembinaan Terowong Genting Projek Laluan Rel Pantai Timur 
(ECRL). Lawatan kerja ini turut disertai oleh Ketua Setiausaha 
Negara merangkap Pengerusi Malaysia Rail Link Sdn Bhd 
(MRL), YBhg. Tan Sri Dato' Seri Mohd Zuki bin Ali dan Ketua 
Pegawai Eksekutif MRL, YBhg. Dato' Sri Darwis Abdul Razak. 


Projek Laluan Rel Pantai Timur (ECRL) telah menerima mesin 
pengorek terowong (TBM) pertama pada bulan Julai 2021. 
TBM ini direka khas untuk kegunaan dalam keadaan tanah 
batuan keras serta dilengkapi dengan 4 silinder tork. Setiap 
kepala TBM mempunyai berat 900 tan dengan panjang 25 
meter dan diameter 8.98 meter. Manakala gantri sokongannya 
pula. menempatkan bilik kawalan dan pencawang, 
mempunyai berat 1,600 tan dan berukuran 266meter 
panjang, menjadikannya antara TBM yang terbesar untuk 
kerja mengorek terowong laluan rel di Malaysia. 


Dengan kapasiti penggalian maksimum 700 meter sebulan, 
TBM akan menjalankan 3 tugas utama bawah tanah iaitu 
menggali terowong, mengangkut sisa galian ke permukaan 
dan memasang panel konkrit sebagai dinding terowong. TBM 
dijangka. memakan masa selama 3 tahun untuk 


melengkapkan penembusan Terowong Genting. 


Projek ECRL telah mencatat tahap kemajuan sebanyak 26.49 peratus setakat bulan Disember 2021, didorong oleh kerja-kerja 
pembinaan yang melibatkan jajaran Seksyen A dari Kota Bharu ke Dungun dan Seksyen B dari Dungun ke Mentakab. Kerja-kerja 
pembinaan ECRL termasuk kerja-kerja tanah, kerja-kerja terowong, kerja-kerja jambatan dan kerja-kerja pengukuhan 
prefabricated vertical drains atau PVD telah bertumpu di lebih 168 lokasi utama pada tahun 2021. 

Lawatan Kerja Rasmi ke Pelabuhan Kemaman, Terengganu dan 
Pelancaran Polisi Hijau Pelabuhan Kuantan 2021-2030 


15 & 16 JANUARI 2022 - Ketika lawatan kerja rasmi ke Pelabuhan Kemaman, Terengganu, Menteri Pengangkutan, YB Datuk 
Seri Ir. Dr. Wee Ka Siong turut berkesempatan menaiki kapal keruk jenis Trailer Suction Hopper Dredger (TSHD) Inai Kenanga 
untuk melihat kerja-kerja pengorekan (dredging) yang diketuai oleh Kapten Sharani Fitri bersama First Officer, Sam Nur Arif. 


Inai Kenanga yang dimiliki oleh Syarikat Inai Kiara Sdn Bhd. merupakan syarikat induk kepada syarikat milik bumiputera 
sepenuhnya iaitu Integrated Marine Works Sdn Bhd (IMW). Inai Kenanga dibina di Pulau Indah pada tahun 2013 dengan 
menggunakan kepakaran tempatan bersama Eropah, Jepun dan Korea ini telah menyiapkan 18 projek pengorekan setelah 
ditauliahkan pada tahun 2016. 


Kapal ini mempunyai keupayaan untuk membawa kapasiti bahan sisa pengerukan sebanyak 33,300m3 dan merupakan kapal 
Trailing Suction Hopper terbesar di Asia dan ke-3 terbesar di dunia serta tercanggih dengan peralatan terkini. Syarikat IMW 
adalah syarikat milik bumiputera sepenuhnya yang mempunyai kepakaran untuk kerja-kerja berkaitan Kejuruteraan Marin dan 
mempunyai pengalaman selama lebih 20 tahun dalam kerja-kerja Pengerukkan dan Penambakkan laut. 


— A yo Sia —- 


WWw.mot.gov.my @ @ motmalaysia ministryoftransportmy 


Buletin MOT - Edisi 01-2022 | 09 


Kerajaan Malaysia telah memberikan kepercayaan kepada Syarikat IMW untuk menjayakan Konsesi selama 15 tahun bagi 
melaksanakan skop kerja-kerja Penambakkan dan Pengerukkan di semua Pelabuhan utama dalam negara dan juga semua 
projek-projek Pelabuhan yang melibatkan dana Kerajaan Persekutuan. 


YB Datuk Seri Ir. Dr. Wee Ka Siong berharap lebih ramai lagi anak-anak tempatan menceburi bidang ini pada masa akan datang 
kerana ia merupakan bidang yang luas dan mendapat permintaan tinggi termasuk di peringkat global. 


Lawatan kerja pada hari kedua diteruskan dengan Pelancaran Polisi Hijau Pelabuhan Kuantan 2021-2030 bertempat di Ibu 
Pejabat Lembaga Pelabuhan Kuantan, Pahang. 


Polisi Hijau Pelabuhan Kuantan menggariskan pelan jangka masa bersama dalam memastikan pembangunan Pelabuhan 
Kuantan seiring dengan komitmen Kerajaan dalam konteks kecekapan penggunaan tenaga, kemampanan ekosistem 
Pelabuhan serta memperhebatkan digitalisasi di Pelabuhan Kuantan selaras dengan Revolusi Industri Keempat (IR4.0). 

YB Menteri telah dibawa melawat sekitar Pelabuhan Kuantan di mana ianya merupakan lawatan pertama ke Service Jetty, KP 1. 
YB Menteri diberikan penerangan mengenai pengoperasian di Pelabuhan Kuantan dan seterusnya ke Dermaga 1C, New 
Deep-Water Terminal di mana YB Menteri dibawa untuk meninjau bersama pembesaran Pelabuhan Kuantan. 


YB Menteri Pengangkutan telah diberikan taklimat berkenaan pengoperasian, laporan keseluruhan pelan pembangunan serta 
membincangkan usaha-usaha yang boleh dilaksanakan untuk menambah baik pengoperasian Pelabuhan Kuantan. Taklimat 
telah disampaikan YBhg. Dato' Khairul Anuar bin Abdul Rahman, Pengurus Besar, LPKtn. 


Turut hadir bersama ialah YB Dato' Sri Norolazali bin Sulaiman, Pengerusi Jawatankuasa Kerja Raya, Pengangkutan dan 
Kesihatan Negeri Pahang merangkap ADUN Guai; YBhg. Datuk Isham Ishak, Ketua Setiausaha, Kementerian Pengangkutan; 
YAM Tan Sri Tengku Azlan ibni Sultan Abu Bakar, Pengerusi, LPKtn dan Kapten Mohamad Halim bin Ahmed, Setiausaha 
Bahagian Maritm, MOT. 

Lawatan Ke Tapak Projek Rapid Transit System (RTS) Link 
di Wadi Hana dan Bukit Chagar 


27 JANUARI 2022 - YB Datuk Seri Ir. Dr. Wee Ka Siong, Menteri Pengangkutan Malaysia telah membuat lawatan ke tapak Projek 
Rapid Transit System (RTS) Link di Wadi Hana dan Bukit Chagar serta diberikan taklimat berkaitan pembinaan, termasuk 
kerja-kerja ujian awal cerucuk yang telah dilaksanakan serta cadangan penambahbaikkan sistem penyaluran trafik. 


Dengan kapasiti besar sehingga 10,000 penumpang sejam setiap arah dan masa perjalanan kira-kira 5 minit antara kedua-dua 
stesen, Laluan RTS akan dapat menyediakan perjalanan mudah dan selesa antara Johor Bahru dan Singapura apabila ia 
memulakan perkhidmatan pada akhir tahun 2026. 


Di samping itu, Stesen Bukit Chagar juga akan disambungkan dengan pelbagai lokasi di Johor Bahru melalui Iskandar Rapid 
Transit yang diterajui oleh Kerajaan Negeri Johor dan Pihak Berkuasa Wilayah Pembangunan Iskandar sebagai usaha untuk 
meningkatkan kualiti hidup rakyat Johor. 


—— Ko : DAR sg 


a “MALA YSlA 


WWwW.mot.gov.my @ @ motmalaysia ministryoftransportmy 


Buletin MOT - Edisi 01-2022 | n" 


Lawatan Kerja YBhg. Datuk KSU ke Padang Terbang Bario 


28 FEBRUARI 2022 - Program Lawatan Kerja YBhg. Datuk KSU ke Padang Terbang Bario telah dilaksanakan bertujuan untuk 
membincangkan dan meninjau secara fizikal keadaan Padang Terbang Bario terutama bagi menyelesaikan isu-isu keselamatan 
dan keperluan pembangunan bersama. 


Delegasi MOT juga turut mengadakan sesi dialog bersama Ketua-Ketua Kampung di Bario bagi mendengar sendiri aduan dan 
cadangan dari penduduk tempatan berhubung perkhidmatan udara luar bandar yang disediakan di Bario kepada masyarakat 
setempat. 


Selain itu, YBhg. Datuk KSU dan delegasi turut mengadakan lawatan kerja ke Padang Terbang Marudi bagi meninjau 


kemudahan dan perkhidmatan yang disediakan oleh Pihak Berkuasa Penerbangan Awam Malaysia (CAAM) dan Malaysia 
Airport Holding Berhad (MAHB). Hasil dari lawatan tersebut, Padang Terbang Marudi dilihat berada dalam keadaan yang baik 
dan akan terus diperbaiki dari semasa ke semasa demi kepentingan rakyat tempatan. 


Turut hadir ialah wakil daripada Pihak Berkuasa Penerbangan Awam Malaysia (CAAM), MASwings Sdn. Bhd. dan Malaysia 
Airport Holding Berhad (MAHB) yang masing-masing diketuai oleh YBhg. Datuk Chester Yoo, Ketua Pegawai Eksekutif CAAM, 
YBrs. Kapten Nasaruddin bin A. Bakar, Ketua Pegawai Operasi MASwings dan Encik Abdul Rahim bin Yusof, Manager Planning, 
Development, Standard & Safety MAHB. 

10 Januari 2022 
Kunjungan Hormat Daripada Duta Besar Georgia 
ke Malaysia, TYT Nikoloz Apkhazava 


19 Januari 2022 
Kunjungan Hormat Setiausaha Tetap 
Kementerian Pengangkutan Singapura, Mr. Loh Ngai Seng 


4 April 2022 
Kunjungan Hormat Daripada Delegasi Ministry of Land, 
Infrastructure and Transport (MOLIT) Republik Korea 

26 April 2022 
Kunjungan Hormat Duta Besar Jepun ke Malaysia,TYT Takahashi 
Katsuhiko Ke Atas YB Menteri Pengangkutan 


11 Mei 2022 
Kunjungan Hormat Ke Atas Menteri Pengangkutan dan 
Perkhidmatan Logistik Arab Saudi, H.E. Saleh bin Nasser Al-Jasser 


Sa 


19 Mei 2022 
Kunjungan Hormat Presiden ICAO, TYT Salvatore Sciacchitano 
Ke Atas YB Menteri Pengangkutan 


P Pa | 2 A JARI ga 
— MA Ah AN V Si 


WWW.mot.gov.my @ @ motmalaysia @) ministryoftransportmy 


Buletin MOT - Edisi 01-2022 | 14 


Majlis Menandatangani Memorandum of Agreement (MOA) 
Antara Jabatan Laut Malaysia (JLM) Dan Universiti Malaysia 
Terengganu (UMT) 


20 APRIL 2022 - Majlis Menandatangani Memorandum Perjanjian di antara Jabatan Laut Malaysia (JLM) dan Universiti Malaysia 
Terengganu (UMT) telah disaksikan oleh YB Datuk Seri Ir. Dr. Wee Ka Siong, Menteri Pengangkutan Malaysia. 


Majlis berlangsung dengan upacara menandatangani MOA 
antara Ketua Pengarah Laut, YBhg. Dato' Hj. Baharin bin Dato' 
Abdul Hamid yang mewakili JLM dan Naib Canselor UMT, 
YBhg. Dato' Prof. Dr. Mazlan bin Abd. Ghaffar yang mewakili 
UMT. Acara ini turut disaksikan oleh YBhg. Datuk Isham bin 
Ishak, Ketua Setiausaha Kementerian Pengangkutan Malaysia 
dan YBhg. Dato' Normah Osman, Timbalan Ketua Setiausaha 
(Dasar), Kementerian Pengangkutan Malaysia. 


Perjanjian Program Postgraduate Diploma in Maritime Studies 
ini merupakan Inisiatif Program Kolaborasi Strategik JLM dan 
UMT ini adalah selaras dengan Pelan Strategik Jabatan Laut 
Malaysia dan Pelan Pembangunan Sumber Manusia Jabatan 
Laut Malaysia yang komited menyediakan sumber dan 
kemudahan latihan yang diperlukan secara berterusan dan 
konsisten untuk membangunkan tenaga kerja yang cekap, 
terlatih, berintegriti dan professional melalui pengurusan 
pembangunan sumber manusia yang sistematik dalam 
memberi perkhidmatan dan sebagai pemudahcara kepada 
pemegang taruh sektor perkapalan dan pelabuhan. 


7 7 Majlis ini turut dihadiri oleh Pengarah-Pengarah Bahagian 


Jabatan Laut Malaysia, pegawai-pegawai kanan daripada 
Jabatan Laut Malaysia dan Universiti Malaysia Terengganu. 

Majlis Menandatangani Perjanjian Konsesi Baharu Antara 
Kerajaan Malaysia Melalui Kementerian Pengangkutan 
Malaysia (MOT), Suruhanjaya / Lembaga Pelabuhan Dengan 
Integrated Marine Works Sdn. Bhd. (IMW) 


30 MEI 2022 - YB Datuk Seri Ir. Dr. Wee Ka Siong, Menteri Pengangkutan Malaysia (MOT) telah menyaksikan Majlis 
Menandatangani Perjanjian Konsesi Baharu antara Kerajaan Malaysia, Suruhanjaya / Lembaga Pelabuhan dengan Integrated 
Marine Works Sdn. Bhd. (IMW) iaitu syarikat bumiputera pertama yang mempelopori industri pengerukan dan penambakan. 


Dengan termeterainya perjanjian ini, IMW sekali lagi telah 
diberi amanat untuk melaksanakan kerja-kerja pengerukan 
dan penambakan di Pelabuhan Persekutuan bagi tempoh 15 


| 


NAN 


tahun yang berkuat kuasa selepas termeterainya Perjanjian 
ini. 

Perjanjian konsesi ini telah ditandatangani oleh YBhg. Datuk 
IS ham Ishak, Ketua Setiausaha (KSU) Kementerian 
Pengangkutan Malaysia bersama-sama Pengurus Besar / wakil 
Suruhanjaya / Lembaga Pelabuhan, iaitu Lembaga Pelabuhan 


Kelang, Lembaga Pelabuhan Johor, Lembaga Pelabuhan 
Kuantan, Lembaga Pelabuhan Kemaman, Lembaga 
Pelabuhan Bintulu dan Suruhanjaya Pelabuhan Pulau Pinang 
termasuk YBrs. Kapten Quzaim Mohamad selaku Ketua 
Pegawai Eksekutif IMW. Majlis ini turut disaksikan oleh YBhg. 
Dato' Normah Osman, Timbalan Ketua Setiausaha Dasar 
(TKSUD) Kementerian Pengangkutan Malaysia. 


Sejak penubuhannya pada tahun 1993, IMW telah membuka 
peluang pekerjaan dalam industri Maritim dan juga telah 
melatih tenaga kerja untuk memberi khidmat dalam industri 


pengerukan dan kejuruteraan inovatif. 

Majlis Menandatangani Perjanjian Tambahan Keenam (SAG) 
Kontrak Kejuruteraan, Perolehan, Pembinaan Dan 
Pentauliahan (EPCC) Projek Laluan Rel Pantai Timur (ECRL) 


2 JUN 2022 - Ketua Setiausaha Kementerian Pengangkutan Malaysia (MOT), YBhg. Datuk Isham Ishak bersama dengan Ketua 
Pegawai Eksekutif Malaysia Rail Link Sdn Bhd (MRL), Dato' Sri Darwis Abdul Razak dan Pengarah Urusan China Communications 
Construction (CCC-ECRL) Sdn Bhd, Encik Kong Qi serta Timbalan Pengarah Projek CCC-ECRL, Encik Deng Bo telah 
menandatangani Perjanjian Tambahan Keenam (SA6) Kontrak Kejuruteraan, Perolehan, Pembinaan dan Pentauliahan (EPCC) 
projek Laluan Rel Pantai Timur (ECRL) di antara Malaysia Rail Link Sdn Bhd (MRL) dan China Communications Construction 
Company Ltd (CCCC). 


Pemeteraian perjanjian ini telah disaksikan oleh Menteri 


Pengangkutan Malaysia, Yang Berhormat Datuk Seri Ir. Dr. Wee 
ME | ) D. ! Ka Siong dan Duta Besar China ke Malaysia, Tuan Yang 
PROJEK LALUAN RL In a a adiD . Terutama (TYT) Ouyang Yujing. 


PANTAI TIMUR (ECRL) LALUAN REL PANTI 
6T COAST RAIL LINK (E1 


Perjanjian SA6 ini dicapai hasil daripada siri rundingan antara 
dua pihak iaitu MRL dan CCCC sejak pertengahan bulan Julai 
2021. Pemeteraian SA6 ini juga membuktikan keyakinan 
dalam kerjasama MRL dan CCCC untuk menyiapkan ECRL 
mengikut jadual yang ditetapkan dan memulakan operasi 


infrastruktur rel ini pada tahun 2027. 


Pemeteraian perjanjian pada 2 Jun 2022 ni merangkumi aspek-aspek EPCC bagi pembinaan ECRL dari Kota Bharu, Kelantan 
hingga Pelabuhan Klang, Selangor, serta. mengembalikan ECRL di Seksyen C ke jajaran asal yang melalui 
Mentakab-Bentong-Gombak-Serendah-Pelabuhan Klang. Pembinaan ECRL yang berdasarkan penjajaran semula ini akan 
melibatkan kos sebanyak RM50.27 bilion dan akan memasukkan 'Pintasan Serendah untuk perkhidmatan KTMB ke dalam skop 
projek serta sambungan rel dari Pelabuhan Klang (Jalan Kastam) ke dermaga Northport dan Westports bagi memastikan 
pengangkutan kargo yang lancar. Jajaran asal ini juga dijangka akan meningkatkan kebolehmampuan ECRL dan seterusnya 
akan memberi lebih banyak manfaat kepada ekonomi, alam sekitar dan sosial di sepanjang rangkaian rel. 


— ERA 


— MALAYSIA 

